Α4-0038/96

Πρόταση κανονισμού (ΕΚ/Ευρατόμ) του Συμβουλίου για τις στατιστικές διάρθρωσης των επιχειρήσεων (COM(95)0099 - C4-0109/96 - 95/0076(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Έκτη αιτιολογική σκέψη

>Αρχικό κείμενο>

Εκτιμώντας ότι με την απόφαση 93/379 της 14ης Ιουνίου 1993 το Συμβούλιο ενέκρινε ένα πολυετές πρόγραμμα κοινοτικών μέτρων για την ενίσχυση των τομέων προτεραιότητας και την εξασφάλιση της συνέχειας και της παγίωσης της πολιτικής υπέρ των επιχειρήσεων, ιδιαίτερα των μικρών και μεσαίων επιχειρήσεων, στην Κοινότητα[semigr ] ότι χρειάζονται στατιστικά στοιχεία προκειμένου να εκτιμηθεί ο αντίκτυπος των ληφθέντων μέτρων για την επίτευξη των στόχων που καθορίζονται στην απόφαση και ιδιαίτερα υπάρχει ανάγκη για στατιστικά στοιχεία τα οποία να είναι συγκρίσιμα για τις επιχειρήσεις όλων των τομέων, στατιστικά στοιχεία σχετικά με τις σχέσεις υπεργολαβίας μεταξύ επιχειρήσεων σε εθνικό και διεθνές επίπεδο και βελτιωμένα στατιστικά στοιχεία σχετικά με τις μικρές και μεσαίες επιχειρήσεις[semigr ]

>Κείμενο μετά την ψηφοφορία στο ΕΚ>

Εκτιμώντας ότι με την απόφαση 93/379 της 14ης Ιουνίου 1993 το Συμβούλιο ενέκρινε ένα πολυετές πρόγραμμα κοινοτικών μέτρων για την ενίσχυση των τομέων προτεραιότητας και την εξασφάλιση της συνέχειας και της παγίωσης της πολιτικής υπέρ των επιχειρήσεων, ιδιαίτερα των μικρών και μεσαίων επιχειρήσεων, στην Κοινότητα[semigr ] ότι χρειάζονται στατιστικά στοιχεία προκειμένου να εκτιμηθεί ο αντίκτυπος των ληφθέντων μέτρων για την επίτευξη των στόχων που καθορίζονται στην απόφαση και ιδιαίτερα υπάρχει ανάγκη για στατιστικά στοιχεία τα οποία να είναι συγκρίσιμα για τις επιχειρήσεις όλων των τομέων, στατιστικά στοιχεία σχετικά με τις σχέσεις υπεργολαβίας μεταξύ επιχειρήσεων σε εθνικό και διεθνές επίπεδο και βελτιωμένα στατιστικά στοιχεία σχετικά με τις μικρές και μεσαίες επιχειρήσεις[semigr ] ότι οι ανάγκες αυτές δεν πρέπει να οδηγήσουν στην επιβολή υπέρμετρα επαχθών απαιτήσεων γνωστοποίησης εκ μέρους των μικρομεσαίων επιχειρήσεων[semigr ]

(Τροπολογία 2)

Δέκατη τέταρτη αιτιολογική σκέψη

>Αρχικό κείμενο>

Εκτιμώντας ότι οι επιχειρήσεις και οι επαγγελματικές ενώσεις τους έχουν ανάγκη από τέτοιες πληροφορίες προκειμένου να κατανοούν τις αγορές τους και να συγκρίνουν τη δραστηριότητα και την απόδοσή τους με την αντίστοιχη των ανταγωνιστών τους στον ίδιο τομέα σε περιφερειακό, εθνικό και διεθνές επίπεδο[semigr ]

>Κείμενο μετά την ψηφοφορία στο ΕΚ>

Εκτιμώντας ότι οι επιχειρήσεις και οι επαγγελματικές ενώσεις τους έχουν ανάγκη από τέτοιες πληροφορίες προκειμένου να κατανοούν τις αγορές τους και να συγκρίνουν τη δραστηριότητα και την απόδοσή τους με την αντίστοιχη των ανταγωνιστών τους στον ίδιο τομέα σε περιφερειακό, εθνικό και διεθνές επίπεδο[semigr ] ότι οι επιχειρήσεις και οι ενώσεις τους πρέπει εν τούτοις να είναι έτοιμες να συνεισφέρουν ευλόγως στο σημαντικό κόστος της κατάρτισης και επεξεργασίας τέτοιων στατιστικών στοιχείων[semigr ]

(Τροπολογία 3)

Αιτιολογική σκέψη 14α (νέα)

>Κείμενο μετά την ψηφοφορία στο ΕΚ>

Εκτιμώντας ότι τα αποτελέσματα των ερευνών στατιστικής διάρθρωσης των επιχειρήσεων πρέπει να παράγονται και να γνωστοποιούνται σε όσο το δυνατόν συντομότερο χρονικό διάστημα[semigr ]

(Τροπολογία 4)

Δέκατη όγδοη αιτιολογική σκέψη

>Αρχικό κείμενο>

Εκτιμώντας ότι είναι απαραίτητο να απλουστευθούν οι διοικητικές διαδικασίες για τις επιχειρήσεις, συμπεριλαμβανομένης της προώθησης νέων τεχνολογιών για τη συλλογή και την κατάρτιση δεδομένων[semigr ] ότι μπορεί ακόμη να είναι αναγκαία η συλλογή από τις επιχειρήσεις των απαραίτητων δεδομένων για την κατάρτιση στατιστικών διάρθρωσης των επιχειρήσεων, χρησιμοποιώντας μεθόδους και τεχνικές που θα εξασφαλίζουν ότι τα δεδομένα αυτά είναι πλήρη, αξιόπιστα και πρόσφατα, χωρίς να δημιουργήσουν για τα ενδιαφερόμενα μέρη, ιδιαίτερα για τις μικρές και μεσαίες επιχειρήσεις, επιβαρύνσεις δυσανάλογες με τα αποτελέσματα τα οποία ευλόγως αναμένουν οι χρήστες των εν λόγω στατιστικών[semigr ]

>Κείμενο μετά την ψηφοφορία στο ΕΚ>

Εκτιμώντας ότι είναι απαραίτητο να απλουστευθούν οι διοικητικές διαδικασίες για τις επιχειρήσεις, συμπεριλαμβανομένης της προώθησης νέων τεχνολογιών για τη συλλογή και την κατάρτιση δεδομένων[semigr ] ότι μπορεί ακόμη να είναι αναγκαία η συλλογή από τις επιχειρήσεις των απαραίτητων δεδομένων για την κατάρτιση στατιστικών διάρθρωσης των επιχειρήσεων, χρησιμοποιώντας μεθόδους και τεχνικές που θα εξασφαλίζουν ότι τα δεδομένα αυτά είναι πλήρη, αξιόπιστα και πρόσφατα, χωρίς να δημιουργήσουν για τα ενδιαφερόμενα μέρη, ιδιαίτερα για τις μικρές και μεσαίες επιχειρήσεις, επιβαρύνσεις δυσανάλογες με τα αποτελέσματα τα οποία ευλόγως αναμένουν οι χρήστες των εν λόγω στατιστικών[semigr ] ότι κατά γενικό κανόνα μία τέτοια τεχνική, η δειγματοληψία, πρέπει πάντοτε να εφαρμόζεται για τις επιχειρήσεις κάτω από ένα όριο μεγέθους, το οποίο ενδέχεται να μην είναι το ίδιο για όλα τα κράτη μέλη[semigr ] ότι η σφυγμομέτρηση των επιχειρήσεων δεν είναι ή είναι μόνο εν μέρει αναγκαία όταν τα κράτη μέλη ήδη διαθέτουν δεδομένα που έχουν παρασχεθεί από τις επιχειρήσεις προς τις εθνικές δημόσιες διοικήσεις μέσω φορολογικών δηλώσεων ή ισολογισμών, και ότι αυτό θα προφυλάξει τις επιχειρήσεις από τη διπλή συλλογή δεδομένων, ιδίως δε τις μικρές επιχειρήσεις για τις οποίες η συλλογή δεδομένων συνεπάγεται μια διοικητική και οικονομική επιβάρυνση[semigr ]

(Τροπολογία 5)

Άρθρο 1, παράγραφος 2α (νέα)

>Κείμενο μετά την ψηφοφορία στο ΕΚ>

2α. Για την καλύτερη δυνατή χρησιμοποίηση των στατιστικών στοιχείων της παραγράφου 1, τα κράτη μέλη, σε συνεργασία με την Επιτροπή, αναλαμβάνουν την υποχρέωση να κοινοποιούν, μόλις αυτά ολοκληρωθούν, τα αποτελέσματα και τα σχετικά με αυτά στοιχεία, και να διευκολύνουν την πρόσβαση σ´ αυτά στο ευρύτερο δυνατόν κοινό, το συντομότερο και τον πληρέστερο δυνατόν τρόπο, έτσι ώστε όλοι οι πιθανοί χρήστες να έχουν την πλέον πρόσφατη, αξιόπιστη και πλήρη πληροφόρηση.

(Τροπολογία 6)

Άρθρο 5, παράγραφος 3

>Αρχικό κείμενο>

3. Η επιβάρυνση στις επιχειρήσεις, ιδιαίτερα στις μικρές και μεσαίες επιχειρήσεις, και οι απαιτήσεις αντιπροσωπευτικότητας και ελέγχου της ποιότητας (άρθρο 6) λαμβάνονται πλήρως υπόψη από τα κράτη μέλη κατά την επιλογή τους και το συνδυασμό των πηγών και τη χρήση της εκτίμησης που αναφέρονται στις παραγράφους 1 και 2 παραπάνω.

>Κείμενο μετά την ψηφοφορία στο ΕΚ>

3. Η επιβάρυνση στις επιχειρήσεις, ιδιαίτερα στις μικρές και μεσαίες επιχειρήσεις, και οι απαιτήσεις αντιπροσωπευτικότητας και ελέγχου της ποιότητας (άρθρο 6) λαμβάνονται πλήρως υπόψη από τα κράτη μέλη κατά την επιλογή τους και το συνδυασμό των πηγών και τη χρήση της εκτίμησης που αναφέρονται στις παραγράφους 1 και 2 παραπάνω. Η δειγματοληψία πρέπει κατά το δυνατόν να εφαρμόζεται για τις επιχειρήσεις κάτω από ένα όριο μεγέθους, το οποίο θα καθορισθεί από κάθε κράτος μέλος σε συνάρτηση με τα χαρακτηριστικά του πληθυσμού.

(Τροπολογία 7)

Άρθρο 8, παράγραφος 2α (νέα)

>Κείμενο μετά την ψηφοφορία στο ΕΚ>

2α. Η Επιτροπή καθιστά τα αποτελέσματα διαθέσιμα για τους χρήστες σε όσο το δυνατόν συντομότερο χρονικό διάστημα, και κατ' ανώτατο όριο εντός τριών μηνών από τη λήξη της χρονικής περιόδου που ορίζεται στην παράγραφο 2 για τη διαβίβαση των αποτελεσμάτων εκ μέρους των κρατών μελών. Τα αποτελέσματα διατίθενται σε κατάλληλη τεχνική μορφή και υπό συνθήκες που επιτρέπουν πραγματική πρόσβαση στο σύνολο των στοιχείων μέσω της Επιτροπής και των εθνικών στατιστικών υπηρεσιών. Η Επιτροπή καθορίζει μια λιανική τιμή στην οποία η ίδια και οι εθνικές στατιστικές υπηρεσίες μπορούν να πωλούν τα αποτελέσματα των ερευνών της[semigr ] η τιμή αυτή θα καθορισθεί σε τέτοιο επίπεδο ώστε να μπορεί να αντιπροσωπεύει μια ρεαλιστική συνεισφορά στις δαπάνες συλλογής και επεξεργασίας των δεδομένων εκ μέρους των εθνικών στατιστικών υπηρεσιών.

(Τροπολογία 8)

Άρθρο 11

>Αρχικό κείμενο>

1. Το Συμβούλιο επανεξετάζει τον παρόντα κανονισμό μέσα σε τρία έτη από την ημερομηνία που θα τεθεί σε ισχύ[semigr ] η επανεξέταση αυτή επαναλαμβάνεται κάθε τριετία.

>Κείμενο μετά την ψηφοφορία στο ΕΚ>

1. Το Συμβούλιο και το Ευρωπαϊκό Κοινοβούλιο επανεξετάζουν τον παρόντα κανονισμό μέσα σε τρία έτη από την ημερομηνία που θα τεθεί σε ισχύ[semigr ] η επανεξέταση αυτή επαναλαμβάνεται κάθε τριετία. Η διαδικασία αναθεώρησης περιλαμβάνει τη διαβούλευση με τους προμηθευτές και τους χρήστες δεδομένων και στατιστικών.

>Αρχικό κείμενο>

2. Για το σκοπό αυτό η Επιτροπή υποβάλλει στο Συμβούλιο, στις αρχές του έτους κατά το οποίο διενεργείται η επανεξέταση, έκθεση σχετικά με την εμπειρία που έχει αποκτηθεί από τις εργασίες που πραγματοποιήθηκαν στο πλαίσιο του παρόντος κανονισμού, και ιδιαιτέρως όσον αφορά τους θεματικούς τομείς που αναφέρονται στο άρθρο 4 και τα παραρτήματα που αναφέρονται στο άρθρο 5, παράγραφος 2. Η Επιτροπή θα υποβάλλει την έκθεση ταυτόχρονα και στο Ευρωπαϊκό Κοινοβούλιο.

>Κείμενο μετά την ψηφοφορία στο ΕΚ>

2. Για το σκοπό αυτό η Επιτροπή υποβάλλει στο Συμβούλιο και στο Ευρωπαϊκό Κοινοβούλιο, στις αρχές του έτους κατά το οποίο διενεργείται η επανεξέταση, έκθεση σχετικά με την εμπειρία που έχει αποκτηθεί από τις εργασίες που πραγματοποιήθηκαν στο πλαίσιο του παρόντος κανονισμού, και ιδιαιτέρως όσον αφορά τους θεματικούς τομείς που αναφέρονται στο άρθρο 4 και τα παραρτήματα που αναφέρονται στο άρθρο 5, παράγραφος 2.

(Τροπολογία 9)

Παράρτημα Ι, Τμήμα 8

>Αρχικό κείμενο>

Τα αποτελέσματα διαβιβάζονται μέσα σε 18 μήνες από το τέλος του ημερολογιακού έτους της περιόδου αναφοράς.

>Κείμενο μετά την ψηφοφορία στο ΕΚ>

Τα αποτελέσματα διαβιβάζονται μέσα σε 18 μήνες από το τέλος του ημερολογιακού έτους της περιόδου αναφοράς. Η Επιτροπή μεριμνά εν συνεχεία ώστε τα ενοποιημένα αποτελέσματα να καταστούν διαθέσιμα προς τους χρήστες εντός τριών μηνών από την προθεσμία αυτή, διευκρινίζοντας τις ατέλειες που ενδεχομένως οφείλονται στην αργοπορημένη διαβίβαση στοιχείων εκ μέρους των κρατών μελών.

(Τροπολογία 10)

Παράρτημα ΙΙ, Τμήμα 7, σημείο 5

>Αρχικό κείμενο>

5. Τα αποτελέσματα για τις περιφερειακές στατιστικές κατανέμονται σε διψήφιο επίπεδο (τμήματα) της NACE Αναθ. 1 και στο επίπεδο 2 της ονοματολογίας εδαφικών μονάδων (NUTS). Στην περίπτωση περιοχών που είναι επιλέξιμες για τα διαρθρωτικά ταμεία μπορεί να χρησιμοποιηθεί μια λεπτομερέστερη γεωγραφική κατανομή.

>Κείμενο μετά την ψηφοφορία στο ΕΚ>

5. Τα αποτελέσματα για τις περιφερειακές στατιστικές κατανέμονται σε διψήφιο επίπεδο (τμήματα) της NACE Αναθ. 1 και στο επίπεδο 2 της ονοματολογίας εδαφικών μονάδων (NUTS). Στην περίπτωση περιοχών που είναι επιλέξιμες για τα διαρθρωτικά ταμεία πρέπει να χρησιμοποιηθεί μια λεπτομερέστερη γεωγραφική κατανομή, έτσι ώστε να μπορεί να γίνει διάκριση των αποτελεσμάτων και οι επιλέξιμες περιοχές να επωφεληθούν των διαρθρωτικών ταμείων υπό τις καλύτερες δυνατές συνθήκες.

(Τροπολογία 11)

Παράρτημα ΙΙ, Τμήμα 8, πρώτο εδάφιο

>Αρχικό κείμενο>

Τα αποτελέσματα διαβιβάζονται μέσα σε 18 μήνες από το τέλος του ημερολογιακού έτους της περιόδου αναφοράς.

>Κείμενο μετά την ψηφοφορία στο ΕΚ>

Τα αποτελέσματα διαβιβάζονται μέσα σε 18 μήνες από το τέλος του ημερολογιακού έτους της περιόδου αναφοράς. Η Επιτροπή μεριμνά εν συνεχεία ώστε τα ενοποιημένα αποτελέσματα να καταστούν διαθέσιμα προς τους χρήστες εντός τριών μηνών από την προθεσμία αυτή, διευκρινίζοντας τις ατέλειες που ενδεχομένως οφείλονται στην αργοπορημένη διαβίβαση στοιχείων εκ μέρους των κρατών μελών.

(Τροπολογία 12)

Παράρτημα III, Τμήμα 7, σημείο 1

>Αρχικό κείμενο>

1. Τα αποτελέσματα διαβιβάζονται μέσα σε 18 μήνες από το τέλος του ημερολογιακού έτους της περιόδου αναφοράς.

>Κείμενο μετά την ψηφοφορία στο ΕΚ>

1. Τα αποτελέσματα διαβιβάζονται μέσα σε 18 μήνες από το τέλος του ημερολογιακού έτους της περιόδου αναφοράς. Η Επιτροπή μεριμνά εν συνεχεία ώστε τα ενοποιημένα αποτελέσματα να καταστούν διαθέσιμα προς τους χρήστες εντός τριών μηνών από την προθεσμία αυτή, διευκρινίζοντας τις ατέλειες που ενδεχομένως οφείλονται στην αργοπορημένη διαβίβαση στοιχείων εκ μέρους των κρατών μελών.

(Τροπολογία 13)

Δημοσιονομικό δελτίο, τμήμα 1,

σημείο 4.1., εδάφιο 1α (νέο)

>Κείμενο μετά την ψηφοφορία στο ΕΚ>

Η πιθανή αύξηση των δαπανών πρέπει να υπολογισθεί και κατά συνέπεια να αναθεωρηθεί το προβλεφθέν αρχικά κονδύλιο.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης κανονισμού (ΕΚ/Ευρατόμ) του Συμβουλίου για τις στατιστικές διάρθρωσης των επιχειρήσεων (COM(95)0099 - C4-0109/96 - 95/0076(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0099 - 95/0076(CNS)) ((ΕΕ C 146, 13.6.1995, σελ. 6)),

- έχοντας κληθεί από το Συμβούλιο να γνωμοδοτήσει σύμφωνα με το άρθρo 213 της Συνθήκης ΕΚ (C4-0109/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Προϋπολογισμών και της Επιτροπής Εξωτερικών Οικονομικών Σχέσεων (A4-0038/96),

1. εγκρίνει την πρόταση της Επιτροπής, με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.